நாம் எதற்காவது தீர்ப்புக் கொடுக்க வேண்டி ஏற்படும்போது அல்லாஹ்வின் தீர்ப்பையே கொடுக்க வேண்டும். இது அவனது கட்டளையுங் கூட. அப்படியாயின் அவன் எங்காவது ஓரிடத்தில் குர்ஆனில் தனக்கு உருவம் உண்டு அல்லது இல்லையெனக் கூறியிருக்கிறானா? தன்னை நினைவு கூருங்கள், தனது நெருக்கத்தை அடையம் வழிகளைத் தேடிக் கொள்ளுங்கள், அவனை அறியும் விதத்தில் அறியுங்கள், அவனது கண்ணியத்துக்குத் தக்கவாறு அவனை அறியுங்கள், உங்கள் முன்னோர்களை நினைவுகூர்வது போன்று அவனை நினைவு கூருங்கள் என்றல்லவா கூறியிருக்கின்றான். அப்படி அவனை அறிய முடியாதவர்கள் அவனைப் பற்றி அறிந்தவர்களிடம் கேட்டு அறிந்து கொள்ளுங்கள் 25:59 என்றுதானே கூறியிருக்கிறான். அவனைப் பாருங்கள்! பார்க்க முடியாவிட்டால் பார்த்தவர்களிடத்தில் கேட்டுப் பாருங்கள் எனக் கூறியுள்ளானா? அப்படிக் கூறியிருந்தாலும், இன்னொருவர் பார்த்ததை நாம் அவர்களிடம் கேட்டு அறிவது எவ்வாறு?